મુંબઈઃ ભારતના સૌથી મોટા રિયાલિટી શો બિગ બોસ-12નું ગોવામાં આયોજીત ગ્રાન્ડ લોન્ચ ઈવેન્ટમાં પ્રથમ સેલિબ્રિટી જોડીની જાહેરાત કરવામાં આવી હતી. આ કપલ અન્ય કોઈ નહીં પરંતુ કોમેડિયન ભારતી સિંહ અને તેનો પતિ હર્ષ લિમ્બાચિયા છે. બિગ બોસ 12માં એન્ટ્રી અંગે ભારતીએ જણાવ્યું હતું કે,"બિગ બોસમાં આવવાનું કારણ પૈસા જ છે. હું આ શો જીતવા માગુ છું. હર્ષ બહાર થઈ પણ જાય તો પણ તેમની પાસે ઘણું કામ છે પરંતુ હું આ શો જીતવા માગીશ." આ સમયે ભારતી સિંહે સલમાનને કહ્યું હતું કે, ‘જે રીતે તમે વિકેન્ડના સ્પર્ધકોની ક્લાસ લગાવતા હોવ છો, તે જ રીતે મારી સાસુ પણ મારી ક્લાસ લગાવે છે."